**Valstybinė energetikos reguliavimo taryba**

**NUTARIMAS**

**DĖL UAB „RASEINIŲ ŠILUMOS TINKLAI“ KARŠTO VANDENS KAINOS DEDAMŲJŲ NUSTATYMO**

2019 m. spalio 31 d. Nr. O3E-643

Vilnius

Vadovaudamasi Lietuvos Respublikos šilumos ūkio įstatymo 32 straipsnio 11 dalimi, Karšto vandens kainų nustatymo metodika, patvirtinta Valstybinės kainų ir energetikos kontrolės komisijos 2009 m. liepos 21 d. nutarimu Nr. O3-106 „Dėl Karšto vandens kainų nustatymo metodikos“, įvertinusi UAB „Raseinių šilumos tinklai“ 2017 m. birželio 23 d. raštu (reg. Nr. R1-6430) pateiktą karšto vandens kainos dedamųjų projektą ir 2019 m. rugsėjo 20 d. raštu Nr. (4.3)-63-183 pateiktus patikslintus duomenis, atsižvelgdama į Valstybinės energetikos reguliavimo tarybos   
(toliau – Taryba) Šilumos ir vandens departamento Šilumos bazinių kainų skyriaus 2019 m.   
spalio 22 d. pažymą Nr. O5E-547 „Dėl UAB „Raseinių šilumos tinklai“ šilumos bazinės kainos dedamųjų ir karšto vandens kainos dedamųjų nustatymo“, Taryba n u t a r i a:

Nustatyti UAB ,,Raseinių šilumos tinklai“ karšto vandens kainos (be pridėtinės vertės mokesčio), išreiškiamos formule 0,63 + Tkv kd, dedamąsias:

1. Karšto vandens kainos pastoviąją dedamąją – 0,63 Eur/m3;

2. Karšto vandens kainos kintamąją dedamąją – Tkv kd::

2.1. karšto vandens kainos kintamosios dedamosios Tkv kd formulę vartotojams daugiabučiuose namuose:

|  |  |
| --- | --- |
| Dedamoji | Formulė |
| Karšto vandens kainos kintamoji dedamoji | Tkv kd = (51,00 x Tš) + (1,00 x Tgv) + (0,025 x Tgv.pard) |

2.2. karšto vandens kainos kintamosios dedamosios Tkv kd formulę kitiems vartotojams:

|  |  |
| --- | --- |
| Dedamoji | Formulė |
| Karšto vandens kainos kintamoji dedamoji | Tkv kd = (51,00 x Tš) + (1,00 x Tgv) + (0,025 x Tgv.pard) |

*čia:*

Tš – pirktos (pagamintos) šilumos kaina, (Eur/kWh);

Tgv –geriamojo vandens tiekimo ir nuotekų tvarkymo paslaugų kaina, taikoma abonentams, (Eur/m3);

Tgv. pard –geriamojo vandens pardavimo kaina abonentams (Eur/apskaitos prietaisui per mėn.).

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininkė Inga Žilienė